**Hackathon Pravilnik**

**Uvod**

**Hackathon** organizira Strukovna škola Vice Vlatkovića u suradnji s Mozaik grupom d.o.o, a u sklopu projekta „Budi spreman i kompetentan“ sa ciljem poticanja i razvoja suradnje s mladim talentima u razvoju novih rješenja u sektoru strojarstva. Hackathon će se održati u školi Vice Vlatković, 23000 Zadar u četvrtak, 20. travnja od 9:00 do 18:00 i u petak, 21. travnja 2023. godine, od 9:00 do 14:00 sati.

Hackathon je maratonsko natjecanje u kojem timovi rade na rješenjima prema zadanoj temi.

Zadana tema za hackathon je tajna te će biti objavljena na sam dan početka hackathon natjecanja.

Svim sudionicima hackathona će biti osigurani besplatni Wi-Fi, struja, printer i papir te hrana i piće. Organizator tijekom trajanja natjecanja osigurava podršku te ostale tehničke uvjete za provođenje natjecanja. Na hackathon natjecanju sudjeluju i 2 stručna mentora i 1 tehnički mentor koji su na raspolaganju tijekom trajanja hackathona.

**Pravila sudjelovanja**

Hackathon je otvoren za učenike srednjih škola i mogu sudjelovati pojedinci i timovi koji se sastoje od 1 do 6 osoba. Sudionici prilikom prijave unose tražene podatke u polja za prijavu i svojom prijavom jamče da su unijeli točne i potpune informacije. Zaposlenici i suradnici organizatora, partnera i sponzora ne mogu u sudjelovati u hackathonu.

Popunjavanjem formulara za prijavu i registracijom na stranici za prijavu, odnosno sudjelovanjem na hackathonu sudionici daju privolu Organizatorima da obrađuju i koriste osobne podatke koji su navedeni u prijavi bez obzira na njihov plasman. Organizatori mogu koristiti prikupljene podatke o prijavljenima u svrhu potencijalne buduće suradnje, kao i za svrhu budućih aktivnosti organizatora, uključujući i marketinške aktivnosti. Organizatori će postupati s podacima o sudionicima sukladno zakonu koji uređuje zaštitu osobnih podataka.

Sudjelovanje na hackathonu se ne naplaćuje. Svi sudionici na hackathonu moraju se pojedinačno ili u timu za hackathon registrirati do 18.04.2023. godine slanjem popunjenog upitnika na datu email adresu. Sudionici registracijom prihvaćaju uvjete ovog Pravilnika. Nakon prijave, mijenjanje članova tima nije dopušteno.

Sudionici događanja dužni su raditi na rješenju prema zadatku koji će im biti prezentiran na početku događanja.

**Odabir pobjednika**

Organizator imenuje Stručni žiri za odabir najboljeg tima. Svi sudionici će Stručnom žiriju predstaviti svoje rješenje nakon čega će se izabrati pobjednik. Izbor pobjednika Stručni žiri će provesti temeljem sljedećih kriterija i ocjenjivanja bodovima od 1 do 5:

(i) Kompleksnost sklapanja robotskog automobila

(ii)Mjerenje utrošene baterije na zadanom poligonu

(iii)Prezentacija

Rješenje koje ostvari najveći ukupni broj bodova osvojit će nagradu.

Da bi prijavljeni timovi sudjelovali u odabiru, svoja rješenja moraju predstaviti Stručnom žiriju u petak, 21.04.2023.

Svi sudionici i timovi moraju biti dostupni tijekom zakazanog razdoblja žiriranja kako bi pokazali svoja rješenja. Ako član žirija ili sudionik ukaže organizatoru ili sponzoru na sukob interesa, taj član žirija ili sudionik će biti zamijenjen ukoliko je to moguće ili odbačen ukoliko nije moguće naći drugačije rješenje. Rješenja pojedinačnih sudionika i timova moraju odgovarati zahtjevima projektnog zadatka. Rješenja mogu biti podvrgnuta pregledu “due diligence” u bilo kojem trenutku da bi se provjerilo ispunjavaju li kriterije zadatka i te pridržava li se tim postavljenih kriterija (sastavljanje i prelaženje poligona uz najmanji utrošak baterije). Organizator zadržava pravo diskvalifikacije bilo kojeg rješenja ako rješenje pojedinačnog sudionika ili tima nije u skladu s onim što je traženo kroz projektni zadatak.

**Nagrade**

Nagrade se dodjeljuju na sljedeći način:

* Tim **hackathona** čije rješenje osvoji **prvo** mjesto (najviše bodova od strane Stručnog žirija), osvojit će poklon u vrijednosti od 663,61 euro
* **Drugi**  tim hackathona osvojit će poklon u vrijednosti od 398,17 eura
* **Treći tim** hackathona osvojit će poklon u vrijednosti od 265,45 eura

Ako su u trenutku objave pobjednika sam pobjednik ili tim nedostupni, a da prije toga nije obavijestio /nisu obavijestili organizatora o svojoj odsutnosti, nagrada i pravo na nagradu se mogu prenijeti na sljedećeg sudionika ili tim koji je sljedeći u nizu po bodovanju. “Nedostupni” pobjednik gubi prava na nagradu zbog nemogućnosti uručenja te se kao takav odriče svih daljnjih potraživanja istih.

**Publicitet**

Prijavom na hackathon sudionik prihvaća korištenje svoga imena, fotografije i sličnih podataka za oglašavanje i promidžbu.

**Odšteta**

Ovim putem se odričete odštete, naknade, prava da držite organizatora i sponzore njihovih matičnih tvrtki, povezanih društava, podružnica ili drugih koordinacijskih agencija, pojedinaca koji pružaju usluge organizatoru i sponzorima preko naručitelja, direktore, službenike, zaposlenike povezane s hackathonom bilo kakvih šteta, ozljeda, oštećenja, troškova ili gubitaka imovine i/ili odgovornosti bilo koje prirode koja na bilo koji način proizlazi iz sudjelovanja u hackathonu, prihvaćanja ili korištenja nagrade, njihovih dijelova, uključujući, (i) bilo koji zahtjev da rješenje krši intelektualno vlasništvo trećih strana ili vlasnička prava; (ii) bilo kakve ozljede, gubitke ili štete (kompenzacijske, izravne, slučajne, posljedične ili slične) bilo koje vrste nastale u svezi ili kao rezultat nagrade, njenog prihvaćanja, njenog korištenje te samog sudjelovanja u hackathonu; (iii) bilo kakve tiskarske ili tipografske pogreške u bilo kojem materijalu povezanom s hackathonom; tehničke pogreške koje mogu oštetiti vašu sposobnost sudjelovanja u hackathonu; (iv) (prezentacije).

**Odricanje**

Ni u kojem slučaju organizator i sponzori neće biti odgovorni za bilo koje direktne, indirektne, posebne, primijenjene, kaznene ili posljedične štete (uključujući gubitak podatak, prava, poslovanja ili dobiti) koje proizlaze ili su proizišle vezano uz Vaše sudjelovanje u hackathonu, bez obzira jesu li takve tvrdnje nastale na temelju ugovora, jamstava, prava (uključujući nemara), odgovornosti ili sličnih te bez obzira je li organizator i sponzor bio upoznat ili ne s mogućnosti takve štete ili gubitka.

Pojedina pravna tijela ne dozvoljavaju ograničenja ili isključenja odgovornosti za slučajne ili posljedične štete, stoga se gore navedena ograničenja ili isključenja možda ne odnose na Vas.

**Generalno**

Hackathon podliježe državnim, lokalnim zakonima i propisima. Organizator i sponzori nude hackathon te nisu odgovorni za (i) kasni, izgubljeni, oštećeni, nepotpuni ili pogrešno usmjereni unos, odgovor ili drugu korespondenciju, putem e-maila, poštom ili drugim načinom; (ii) krađe, uništenje, neovlašteni pristup ili izmjene prijava; Ili (iii) telefon, električni, mrežni, računalni, hardver, softverske ili komunikacijske kvarove i poteškoće.

Organizator i sponzori pridržavaju pravo, prema vlastitom nahođenju, otkazati, izmijeniti ili suspendirati hackathon u cijelosti ili djelomično, u slučaju prijevare, tehničkih ili drugih poteškoća ili ako je integracija hackathona ugrožena, bez daljnje odgovornosti prema sudioniku.

Organizator i sponzori zadržavaju pravo diskvalificirati bilo kojeg sudionika prema vlastitom nahođenju. Svi sporovi će se nastojati riješiti mirnim putem, no ukoliko to nije moguće ovim odredbama se određuje nadležnost suda u Zadru.

**Razno**

Nakon završetka hackathona svi uređaji ostaju u vlasništvu timova koji su ih sklopili.

Sudionici neće predati bilo kakve uvredljive, neistinite ili neukusne sadržaje i neće držati organizatore odgovornim za bilo kakav sadržaj podnesenog za potrebe ovog natjecanja.

Sudionici ovlašćuju organizatore za snimanje i fotografiranje, a fotografije i snimke će se koristiti za stjecanje publiciteta ili u svrhu provedbe promotivnih aktivnosti u bilo kojem obliku ili mediju.

Sudionici neće smatrati organizatore odgovornim za bilo kakav gubitak ili štetu koja se može dogoditi njima ili njihovoj imovini. Organizatori zadržavaju pravo, u bilo koje vrijeme, jednostrano raskinuti, izmijeniti ili obustaviti hackathon iz bilo kojeg razloga te bez prethodne najave. Organizatori zadržavaju pravo prema vlastitom nahođenju diskvalificirati svakog sudionika koji djeluje suprotno ovim uvjetima ili na nesportski ili nepošten način.

Organizatori nisu odgovorni za rješavanje bilo kakvih sporova između članova tima.